**YS STATS REISEREGULATIV FOR KURS OG KONFERANSER**

**YS Stat følger statens reiseregulativ for hhv inn- og utland med noen unntak. Unntakene står skrevet i rødt.**

**«Satsene i avtalen blir årlig regulert i henhold i «Innenlands regulativet»**

**§ 1. Virkeområde og omfang**

Gjelder kurs, konferanser og andre reiser for hovedsammenslutningen YS Stat.

**§ 2. Definisjoner**

a) Reise: Pålagte eller godkjente reiser fastsatt av YS Stats ledelse eller reise til/fra YS Stats kurs og konferanser.

b) Utgangs- og endepunkt for reisen: Regnes fra det sted, arbeidssted eller bopel, hvor reisen begynner eller slutter.

c) Arbeidssted: Der arbeidstakeren til daglig arbeider.

d) Med døgn menes i denne avtale 24 timer regnet fra reisens begynnelse.

e) Natt: Med natt menes i denne avtale tiden mellom kl. 2200-0600.

**§ 3. Generelt**

1. Reisen skal foretas på den for YS Stat hurtigste og rimeligste måte når det samlet tas hensyn til alle utgifter, og til en effektiv og forsvarlig gjennomføring av reisen/oppdraget.
2. Der det er inngått rabattavtaler eller tilbys rabatter, plikter arbeidstaker å benytte disse i forbindelse med reisen så langt det er mulig, jf likevel punkt 1.

**§ 4. Rutegående transportmidler**

1. Ved bruk av rutegående transportmidler skal følgende utgifter legitimeres:
a) Rutefly.
b) Beste klasse tog.
c) Beste klasse skip.
2. Øvrige utgifter til rutegående transportmidler dekkes uten legitimasjon.

**§ 5. Ikke-rutegående transportmidler**

Det skal som hovedregel innhentes forhåndssamtykke til å benytte ikke-rutegående transportmiddel (drosje, leiebil, andre fremkomstmidler mv.). Dersom forhåndssamtykke ikke er innhentet, må det på reiseregningen redegjøres for årsaken til at ikke-rutegående transportmiddel er benyttet. Utgiftene må legitimeres.

**§ 6. Bruk av egen bil**

1. Det skal innhentes forhåndssamtykke hos YS Stat dersom egen bil skal benyttes som transportmiddel på reisen.
2. Satser for kilometergodtgjørelse:
a) For inntil 10 000 km i kalenderåret: kr 3,50 pr. km.
b) Over 10 000 km i kalenderåret: 3,45 pr. km.
3. For kjøring på skogs- og anleggsveier gis det i tillegg til kilometergodtgjørelsen som fremkommer i pkt. 2, et tillegg på kr 1,00 pr. km.
4. Når det er nødvendig med tilhenger for å bringe med utstyr og materiell som på grunn av sin vekt og beskaffenhet ikke er naturlig å plassere i bagasjerom eller på takgrind, gis det i tillegg til kilometergodtgjørelsen som fremkommer i pkt. 2, et tillegg på kr 1,00 pr. km.
5. Når det i bilen tas med arbeidstakere på oppdrag, gis det i tillegg til kilometergodtgjørelsen som fremkommer i pkt. 2, et tillegg på kr 1,00 pr. km pr. arbeidstaker.

**§ 7. Bruk av andre egne fremkomstmidler**

1. Det skal innhentes forhåndssamtykke hos YS Stat dersom annet eget fremkomstmiddel benyttes i stedet for rutegående transportmiddel.
2. Satser for kilometergodtgjørelse
a) Motorsykkel over 125 ccm: kr 2,95 pr. km
b) Snøscooter og ATV: kr 7,50 pr. km
c) Båt med motor: kr 7,50 pr. km
d) Moped, motorsykkel opp til og med 125 ccm og andre motoriserte fremkomstmidler:

 kr 2,00 pr. km

1. Når det med fremkomstmidlet tas med andre arbeidstakere på oppdrag, gis det et tillegg til kilometergodtgjørelsen på kr 1,00 pr. km pr. arbeidstaker.

**§ 8. Dekning av andre utgifter**

I tillegg til utgifter som dekkes etter §§ 4-7, refunderes andre nødvendige utgifter i forbindelse med reisen. Det må på reiseregningen redegjøres nærmere for utgiften.

**§ 9. Utgifter til kost**

1. Reiser til og fra kurs/konferanser i YS Stat regi regnes som enkeltreiser og dekkes slik:

"Det dekkes utgifter til kost på reise over 15 km og som varer utover 6 timer. Udokumenterte utgifter til kost dekkes etter følgende satser:

* 1. For reiser over 12 timer med overnatting dekkes kost med kr 578,-.
	2. For reiser fra og med 6 timer og til og md 12 timer dekkes kost med kr 200,-.
	3. For reiser over 12 timer uten overnatting dekkes kost med kr 400,-.
	4. For reiser som varer ut over hele døgn dekkes kost etter b) eller c).
1. Alternativt kan man også reise på regning etter følgende satser:

a) For reiser over 12 timer med overnatting dekkes kost med kr 780,-

b) For reiser fra og med 6 timer og til og med 12 timer dekkes kost med kr 307,-

c) For reiser over 12 timer uten overnatting dekkes kost med 570,-

d) For reiser som varer ut over hele døgn dekkes kost etter b) eller c)

1. Det er opp til den enkelte om man vil benytte seg av pkt. 1 eller 2.

**§ 10. Utgifter til overnatting**

1. Utgifter til overnatting, dekkes etter regning
2. Dersom det ikke er utgifter som nevnt i pkt. 1, utbetales et ulegitimert tillegg på

kr 435,- pr. døgn.

**§ 11. Dagopphold**

 Gjelder ikke YS Stat.

**§ 12. Reiseregning**

1. Reiseregning skal skrives på fastsatt skjema og sendes YS Stat snarest.
2. Det kan gis forskudd til dekning av utgifter på reisen. Nytt forskudd skal i alminnelighet ikke gis før forskudd fra tidligere tjenestereiser er gjort opp. Flybilletter kan etter godkjenning bestilles hos YS Stats faste reisebyrå.

**§ 13. Reguleringsbestemmelser**

Satsene gjennomgås årlig med henblikk på eventuelle endringer som er gjort i Statens reiseregulativ.

**§ 14. Virkningstidspunkt**

Avtalen gjøres gjeldende med virkning fra og med 15. januar 2019.

**Statens reiseregulativ utland gjelder også reiser i forbindelse med kurs/konferanser og møter i YS Stats regi med unntak av nedenstående:**

**§ 11 Reisetid, denne gjelder ikke**

**§ 12 Kompensasjonstillegg, denne gis ikke.**